
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1312 


30 Οκτωβρίου 2000 


ΑΠΟΦΑΣΕΙ Σ 

Αριθ. Γ/456/οικ.63897/4430/00 (1) 

Καθορισμός όρων, προϋποθέσεων και της διαδικασίας 
για τη χορήγηση αδειών για την εκτέλεση διεθνών τα¬ 
κτικών λεωφορειακών γραμμών με τις χώρες που δεν 
είναι μέλη της Ευρωπαϊκής Ένωσης 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α)τουεδ. β'τηςπαρ. 1 ατού άρθρου ΙΟτου Ν. 1906/1990 
(Α’ 157 ),όπως αντικαταστάθηκε από το άρθρο 2 του Ν. 
2671/1998 (Α'289). 

β) Του άρθρου 9 του Π.Δ. 293/1999 περί "Οργανισμού 
του Υπουργείου Μεταφορών και Επικοινωνιών" (Α' 26). 

γ) Του άρθρου 27 του Ν. 2081 /1992 (Α’ 154), με το οποίο 
προστέθηκε το άρθρο 29Α στο Ν. 1558/1985 (Α’ 137) και 
το οποίο αντικαταστάθηκε με την παρ. 2α του άρθρου 1 
του Ν.2469/1997 (Α' 38). 

δ) Του Π.Δ. 586/88 περί προσβάσεως στο επάγγελμα 
του μεταφορέα επιβατών στον τομέα των εθνικών και διε¬ 
θνών οδικών μεταφορών, όπως τροποποιήθηκε με το Π .Δ. 
211/91 ( προσαρμογή της Ελληνικής Νομοθεσίας προς 
τις Διατάξεις της Οδηγίας του Συμβουλίου των Ευρωπαϊ¬ 
κών Κοινοτήτων 74/562/ΕΟΚ της 12ης Νοεμβρίου 1974 
"περί προσβάσεως στο επάγγελμα του μεταφορέα επιβα¬ 
τών στον τομέα των εσωτερικών και διεθνών οδικών μετα¬ 
φορών", όπως τροποποιήθηκε με την οδηγία 80/1179/ 
ΕΟΚ της 4ης Δεκεμβρίου 1980). 

2. Την ανάγκη καθορισμού όρων και προϋποθέσεων χο¬ 
ρήγησης αδειών για την εκτέλεση διεθνών τακτικών λε- 
ωφορειακών γραμμών. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΑΡΘΡΟ 1 
Αντικείμενο 

1. Αντικείμενο της παρούσης είναι ο καθορισμός των 
κριτηρίων, των όρων, των προϋποθέσεων και της διαδικα¬ 
σίας για τη χορήγηση αδειών εκμετάλλευσης διεθνών τα¬ 
κτικών λεωφορειακών γραμμών μεταξύ Ελλάδος και χω¬ 
ρών που δεν είναι μέλη της Ευρωπαϊκής Ένωσης. 


Οι χορηγούμενες για κάθε χώρα άδειες καλύπτουν το 
σύνολο των προβλεπομένων δρομολογίων, για κάθε 
γραμμή όπως αυτά ορίζονται στο πλαίσιο των διακρατι¬ 
κών συμφωνιών και των αντιστοίχων πρωτοκόλλων, που 
εκάστοτε ισχύουν με τη χώρα αυτή. 

2. Πρόσωπα που δικαιούνται να υποβάλουν αίτηση για 
την ανάληψη τακτικών διεθνών λεωφορειακών γραμμών 
είναι: 

α) Ο Οργανισμός Σιδηροδρόμων Ελλάδος (Ο.Σ.Ε.). 

β) Γραφεία Γενικού Τουρισμού υπο οιανδήποτε νομική 
μορφή. 

γ) Κοινοπραξίες αυτών που έχουν έδρα ή δραστηριο¬ 
ποιούνται στην Ελλάδα. 

ΑΡΘΡΟ 2 
Δικαιολογητικά 

1. Οι αιτήσεις χορήγησης αδειών για την εκτέλεση διε¬ 
θνών τακτικών λεωφορειακών γραμμών θα εξετάζονται 
μόνον εφόσον συνυποβάλλονται τα παρακάτω δικαιολο- 
γητικά, τα οποία αποδεικνύουν ότι ο αϊτών πληροίτις ανα¬ 
γκαίες νομικές, τεχνικές, και οικονομικές προϋποθέσεις 
και όρους, διαθέτει επαγγελματική επάρκεια και την απαι- 
τούμενη οικονομική επιφάνεια για την λήψη της άδειας 
και την εκτέλεση της γραμμής: 

α) Επικυρωμένο αντίγραφο, απάτην εκδούσα Αρχή, του 
ειδικού σήματος γραφείου γενικού τουρισμού (Ε.Ο.Τ.), 
για την περίπτωση των προσώπων της παρ. 2β του άρ¬ 
θρου 1. 

β) Επικυρωμένο αντίγραφο, απάτην εκδούσα αρχή, της 
άδειας άσκησης επαγγέλματος οδικού μεταφορέα επι¬ 
βατών διεθνών επιβατικών μεταφορών. 

γ) Αντίγραφο Ποινικού Μητρώου (Τύπου Β ) και πιστο¬ 
ποιητικό από την αρμόδια Εισαγγελία περί μη ποινικής 
δίωξης. 

δ) Φορολογική Ενημερότητα. 

ε) Πιστοποιητικό μη πτώχευσης και πιστοποιητικό περί 
μη υποβολής αιτήσεως για πτώχευση. 

στ) Επικυρωμένο αντίγραφο του καταστατικού στην πε¬ 
ρίπτωση εταιρείας ή κοινοπραξίας. 

ζ) Πίνακες δρομολογίων, απεικόνιση διαδρομής σε χάρ¬ 
τες, υπολογισμός χρόνου διαδρομής με πραγματικά στοι¬ 
χεία που ανταποκρίνονται στις συνθήκες των χωρών διέ¬ 
λευσης. 

η) Αναλυτικό πίνακα λεωφορείων ιδιοκτησίας του αι- 

τούντος ο αριθμός των οποίων δεν δύναται να είναι κατώ¬ 
τερος των 10, καθώς και των λεωφορείων (αρ. κυκλοφο¬ 
ρίας, τύπος, ηλικία, κατάσταση) που θα χρησιμοποιηθούν 
στη γραμμή υποχρεωτικά και αποκλειστικά για την εκτέ¬ 
λεσή της. Η ηλικία των λεωφορείων δεν πρέπει να υπερ¬ 
βαίνει τα 10 χρόνια. 

Η ιδιοκτησία ή η διαθεσιμότητα των λεωφορείων απο- 
δεικνύεται από επικυρωμένα αντίγραφα της άδειας κυ¬ 
κλοφορίας ή από σύμβαση χρηματοδοτικής μίσθωσης 
(ΙΘ35ΙΠ9 ). 

θ) Πρόγραμμα οδήγησης, σύμφωνα με την Εθνική και 
Κοινοτική Νομοθεσία σε ότι αφορά τις ώρες εργασίας και 
ανάπαυσης, όπου θα καθορίζεται και ο συνολικός απαι- 
τούμενος αριθμός οδηγών για την υπόψη γραμμή. Το 
πρόγραμμα θα συνοδεύεται από υπεύθυνη δήλωση του 
αιτούντος περί χρησιμοποιήσεως οδηγών με εμπειρία και 
γνώση αγγλικής γλώσσας. 

ι) Οικονομοτεχνική έκθεση βιωσιμότητας της γραμμής 
στηριγμένη σε πραγματικά στοιχεία (προσδοκώμενη κί¬ 
νηση, κόστος διαδρομής, προσδοκόμενα έσοδα, γενικά 
έξοδα, τιμολόγηση, κόστος οδηγών κ.λ.π.), σύμφωνα με 
την Ελληνική και Κοινοτική Νομοθεσία. 

ια) Έγγραφα που αποδεικνύουν την εμπειρία του αιτού- 
ντος στην εκτέλεση παρεμφερούς έργου, με βάση ανά¬ 
λογη σύμβαση κατά την προηγούμενη 3ετία. 

Η εμπειρία αποδεικνύεται και με την υποβολή καταστά¬ 
σεων επιβατών, επικυρωμένων από τις αρμόδιες συνο¬ 
ριακές αρχές, ή άλλα επίσημα στοιχεία δημοσίων αρχών. 

ιβ) Υπεύθυνη δήλωση στην οποία ο αϊτών θα προσδιο¬ 
ρίζει τον επίσημο πράκτορα που θα συμβληθεί στη χώρα 
προορισμού, συνοδευόμενη από αναλυτική έκθεση στην 
οποία περιγράφονται οι εγκαταστάσεις που πρόκειται να 
χρησιμοποιηθούν για την εκτέλεση της γραμμής ( εγκα¬ 
ταστάσεις παραμονής στην αφετηρία, στο τέρμα, στους 
ενδιάμεσους σταθμούς, κ.λ.π.). 

ιγ) Υπεύθυνη δήλωση περί αποδοχής της γενικής και ει¬ 
δικής συγγραφής υποχρεώσεων και των όρων της πα- 
ρούσης. 

ιδ) Βεβαίωση για την λογιστική και οικονομική κατάστα¬ 
ση του αιτούντος, με βάση τα αποτελέσματα χρήσης, 
στους ισολογισμούς κ.λ.π. της τελευταίας 3ετίας. 

2. Ο αϊτών μπορεί να συνυποβάλλει οποιοδήποτε άλλο 
έγγραφο ή στοιχείο απαραίτητο κατά την κρίση του για 
την στήριξη της αίτησής του. 

3. Με την πρόσκληση εκδήλωσης ενδιαφέροντος θα 
εξειδικεύονται και προσδιορίζονται περαιτέρω τα αναφε- 
ρόμενα στο παρόν άρθρο δικαιολογητικά. 

ΑΡΘΡΟ 3 

Πρόσκληση εκδήλωσης ενδιαφέροντος 

1. Το Υπουργείο Μεταφορών και Επικοινωνιών, δια της 
αρμόδιας Διεύθυνσης, γνωστοποεί την πρόθεσή του να 
χορηγήσει άδεια εκμετάλλευσης λεωφορειακής γραμ¬ 
μής ή γραμμών με πρόσκληση εκδήλωσης ενδιαφέρο¬ 
ντος, που δημοσιεύεται σε δύο τουλάχιστον καθημερινές 
εφημερίδες πανελλήνιας κυκλοφορίας και εισάγεται στην 
ειδική σελίδα του Υ.Μ.Ε. στο ΙηίοιτΊθί. 

2. Οι διαδικασίες για την χορήγηση αδειών εκμετάλλευ¬ 
σης λεωφορειακής γραμμής ή γραμμών άρχονται τρεις 
(3) τουλάχιστον μήνες πριν την λήξη των αντίστοιχων εν 
ισχύϊ αδειών. 

Στην περίπτωση οριστικής ανάκλησης αδείας ή καθιέ¬ 


ρωσης νέας γραμμής οι σχετικές διαδικασίες άρχονται 
εντός μηνάς από την ημερομηνία οριστικής ανάκλησης ή 
καθιέρωσης της γραμμής αντίστοιχα. 

Στην πρώτη εφαρμογή της απόφασης οι σχετικές διαδι¬ 
κασίες άρχονται αμέσως μετά την δημοσίευσή της στην 
Εφημερίδα της Κυβερνήσεως και ολοκληρώνονται το αρ¬ 
γότερο εντός 6 μηνών από τη δημοσίευσή της, παρατει- 
νομένης της διάρκειας των εν ισχύι αδειών μέχρι την 30- 
4-2001. 

3. Η πρόσκληση περιλαμβάνει: 

α) Το όνομα και την διεύθυνση της Υπηρεσίας στα γρα¬ 
φεία της οποίας θα γίνει η κατάθεση των αιτήσεων και δι- 
καιολογητικών. 

β) Την ακριβή περιγραφή της διεθνούς λεωφορειακής 
γραμμής, και αναλυτικό προσδιορισμό των τακτικών δρο¬ 
μολογίων. 

γ) Τον αριθμό των ελάχιστα αναγκαίων λεωφορείων που 
απαιτούνται για την εξυπηρέτηση της προκηρυσσόμενης 
λεωφορειακής γραμμής, την ηλικία τους, και τις προδια¬ 
γραφές τους, κ.λ.π. 

δ) Τον ακριβή προσδιορισμό της διάρκειας για την 
οποία χορηγείται άδεια εκμετάλλευσης της διεθνούς λε- 
ωφορειακής γραμμής.Σε καμιά περίπτωση η χρονική 
διάρκεια ισχύος της άδειας διεθνούς λεωφορειακής 
γραμμής δεν μπορεί να υπερβαίνει τα τρία έτη. 

ε) Τα δικαιολογητικά που πρέπει να περιλαμβάνονται 
στην αίτηση συμμετοχής, όπως καθορίζονται στο άρθρο 
2 της παρούσης εξειδικευμένα και προσαρμοσμένα στις 
απαιτήσεις της γραμμής ή των γραμμών που προκηρύσ¬ 
σονται. 

ζ) Την καταληκτική ημερομηνία υποβολήςτων αιτήσεων 
και κάθε άλλη διαδικαστική λεπτομέρεια υποβολής. 

η) Το ύψος των εγγυήσεων καλής εκτέλεσης της γραμ¬ 
μής. 

θ) Τα κριτήρια κατάταξης δηλ. η εμπειρία, η οικονομική 
επιφάνεια, ο μέσος όρος ηλικίας των οχημάτων, οι εγκα¬ 
ταστάσεις και η πρακτόρευση και όποιο περαιτέρω κριτή¬ 
ριο κριθεί απαραίτητο για την κάθε γραμμή και την ανα¬ 
λυτική βαθμολόγησή τους. 

ι) Τη γενική συγγραφή υποχρεώσεων και την ειδική 
συγγραφή που διέπειτην συγκεκριμένη γραμμή, εφ’ όσον 
απαιτείται. 

Η πρόσκληση εκδήλωσης ενδιαφέροντος μπορεί να πε¬ 
ριλαμβάνει μεμονωμένη γραμμή ή το σύνολο των γραμ¬ 
μών ενός κράτους. 

ΑΡΘΡΟ 4 

Υποβολή των δικαιολογητικών 

1. Οι ενδιαφερόμενοι με την αίτησή τους υποβάλλουν 
τα δικαιολογητικά που αναφέρονται στην πρόσκληση εκ¬ 
δήλωσης ενδιαφέροντος. 

Οποιαδήποτε προσφορά δεν περιέχει όλα τα απαιτού- 
μενα δικαιολογητικά απορρίπτεται. 

2. Κάθε ενδιαφερόμενος υποβάλλει μια μόνον αίτηση 
είτε μεμονωμένα είτε σε κοινοπραξία για κάθε λεωφορει- 
ακή γραμμή. 

3. Οι αιτήσεις που περιέρχονται στο πρωτόκολλο του 
Υ.Μ.Ε. μετά τη λήξη της οριζόμενης προθεσμίας για την 
παραλαβή τους, απορρίπτονται. 

4. Το Υ.Μ.Ε. μπορεί να παρατείνει αιτιολογημένα την 
προθεσμία υποβολής των προσφορών. 

ΑΡΘΡΟ 5 

Αξιολόγηση - χορήγηση άδειας 

1. Για το παραδεκτό των αιτήσεων των ενδιαφερομένων 
αποφαίνεται, σύμφωνα με τα οριζόμενα στην παρούσα, 
τριμελής επιτροπή αποτελούμενη από τον Προϊστάμενο 
του τμήματος Υπεραστικών Συγκοινωνιών, τον αρχαιότε¬ 
ρο σε θέματα τουριστικών λεωφορείων υπάλληλο του 
τμήματος Υπεραστικών Συγκοινωνιών οριζόμενο από τον 
Διευθυντή της αρμόδιας Διεύθυνσης και έναν εκπρόσω¬ 
πο της Επιτροπής Ανταγωνισμού της Γενικής Γραμματεί- 
ας Εμπορίου του Υπουργείου Ανάπτυξης οριζόμενο εκά- 
στοτε από τον Πρόεδρο αυτής μετά από σχετικό έγγρα¬ 
φο της αρμόδιας Διεύθυνσης του Υ.Μ.Ε. με το οποίο 
τάσσεται 20ήμερο προθεσμία ορισμού. 

Σε περίπτωση που η προθεσμία αυτή παρέλθει άπρακτη 
η επιτροπή συνεδριάζει νομίμως και χωρίς το μέλος αυτό. 

Καθήκοντα γραμματέως εκτελεί υπάλληλος του ιδίου 
τμήματος που ορίζεται από τον προϊστάμενο του τμήμα¬ 
τος Υπεραστικών Συγκοινωνιών. 

2. Η επιτροπή εξετάζει τις αιτήσεις και τα υποβληθέντα 
δικαιολογητικά και προκρίνει με το πρακτικό της τον ή 
τους ενδιαφερομένους που πληρούν τις προϋποθέσεις 
για την ανάληψη της συγκεκριμένης γραμμής, κατατάσ- 
σοντάς τους σε πίνακα με βάση την βαθμολόγηση των 
κριτηρίων, όπως κατά περίπτωση ορίζονται από την πρό¬ 
σκληση εκδήλωσης ενδιαφέροντος. 

3. Σε περίπτωση ύπαρξης μέχρι και δύο ενδιαφερομέ¬ 
νων που πληρούν τις προϋποθέσεις η επιτροπή προτείνει 
την εκμετάλλευση της γραμμής και στους δύο ενδιαφε¬ 
ρομένους είτε εξ ολοκλήρου είτε αναλογικά. 

4. Σε περίπτωση ύπαρξης περισσοτέρων των δύο υπο¬ 
ψηφίων, που πληρούν τις προϋποθέσεις, η επιτροπή πα¬ 
ρέχει με έγγραφη πρόσκληση προς τους υποψήφιους τη 
δυνατότητα σχηματισμού κοινοπραξιών μεταξύ τους και 
την εκ νέου υποβολή προσφοράς για λογαριασμό των κοι¬ 
νοπραξιών εντός δέκα 10 ημερών από την ημερομηνία 
της πρόσκλησης. Η επιτροπή επανεξετάζει στο σύνολό 
τους τις αιτήσεις που κατατέθηκαν τόσο στο πρώτο όσο 
και στο δεύτερο στάδιο της διαδικασίας. Αν υποβληθούν 
προσφορές από δύο κοινοπραξίες που καλύπτουν το σύ¬ 
νολο των υποψηφίων που πληρούν τις προϋποθέσεις στο 
πρώτο στάδιο τότε η ανάθεση γίνεται σύμφωνα με την πα¬ 
ράγραφο 3. Άλλως η επιτροπή συντάσσει νέο πίνακα κα¬ 
τάταξης και προτείνει αιτιολογημένα την ανάθεση της εκ¬ 
μετάλλευσης της γραμμής σύμφωνα με τον πίνακα κατά¬ 
ταξης σε αριθμό υποψηφίων ανάλογο της δυνατότητας 
εκμετάλλευσης της γραμμής. Αν πάλι δεν υποβληθούν 
προσφορές από κοινοπραξίες υποψηφίων εντός της 
ΙΟήμερης προθεσμίας, η επιτροπή αναθέτει τη γραμμή 
με βάση τον ήδη σχηματιζόμενο πίνακα κατάταξης σε 
αριθμό υποψηφίων ανάλογο της δυνατότητας εκμετάλ¬ 
λευσης της γραμμής. 

5. Σε περίπτωση που η διαδικασία του παρόντος άρ¬ 
θρου καταστεί για οποιοδήποτε λόγο άκαρπη τότε η τρι¬ 
μελής επιτροπή παραπέμπει την όλη διαδικασία στην επι¬ 
τροπή εποπτείας που προβλέπεται στο άρθρο 7 της πα- 
ρούσης για γνωμοδότηση. 

6. Η άδεια τακτικής λεωφορειακής γραμμής είναι αμε- 
ταβίβαστη, και δεν δύναται να εκχωρηθεί καθ’ οιονδήπο- 
τε τρόπο σε τρίτους. 

7. Η άδειατηςτακτικήςλεωφορειακήςγραμμήςεκδίδε- 
ται υπό την αίρεση της συμμόρφωσης προς τις διαδικα¬ 


σίες που αναφέρονται στις εκάστοτε εν ισχύϊ διακρατικές 
συμφωνίες και τα αντίστοιχα πρωτόκολλα. 

ΑΡΘΡΟ 6 

Κατάπτωση εγγυητικής - Οριστική ανάκληση άδειας 

1. Η άδεια ανακαλείται οριστικά: α) όταν παύσει να ισχύ¬ 
ει κάποια από τις προϋποθέσεις χορήγησής της β) σε πε¬ 
ρίπτωση εκχώρησης της εκμετάλλευσης σε τρίτους και γ) 
σε περίπτωση, αποδεδειγμένης, από τα υποβαλλόμενα 
κατ’ έτος στοιχεία εκμετάλλευσης, μη αποδοτικής εκμε¬ 
τάλλευσης της γραμμής. 

2. Η άδεια δύναται να ανακληθεί οριστικά, μετά από 
γνωμοδότηση της επιτροπής εποπτείας σε περίπτωση 
που ο εκτελώντη διεθνή τακτική λεωφορειακή γραμμή με 
χώρες που δεν είναι μέλη της Ευρωπαϊκής Ένωσης υπο- 
πέσει, κατά την διάρκεια ισχύος της άδειας, στις εξής πα¬ 
ραβάσεις: 

α) Ποινική καταδίκη για: λαθρεμπορία, μεταφορά λα¬ 
θρομεταναστών, εμπορία ή χρήση ναρκωτικών, σωματε¬ 
μπορία, ανθρωποκτονία από πρόθεση, απόπειρα ανθρω¬ 
ποκτονίας από πρόθεση, απάτη, κλοπή, πλαστογραφία, 
χρήση πλαστών εγγράφων, ληστεία και αλητεία. 

β) Παραβάσεις των διατάξεων, για τις διεθνείς μεταφο¬ 
ρές, της φορολογικής νομοθεσίας και τελωνειακού κώδικα. 

γ) Παραβάσεις της παρ. 6 του παρόντος άρθρου για τις 
οποίες έχει ήδη επιβληθεί μερική ή ολική κατάπτωση εγ¬ 
γυητικής επιστολής. 

3. Για τα παραπάνω αδικήματα της παρ. 2α, πρέπει να 
έχει εκδοθείτελεσίδικη δικαστική απόφαση επιβάλλουσα 
ποινή τουλάχιστον 3 μηνών. 

4. Η ανάκληση της άδειας συνοδεύεται από κατάπτωση 
της αντίστοιχης εγγυητικής επιστολής. 

5. Στην περίπτωση που η άδεια ανακληθεί, ο εκτελώντη 
διεθνή τακτική λεωφορειακή γραμμή, αποκλείεται για πέ¬ 
ντε (5) χρόνια από κάθε συμμετοχή για ανάληψη εκμε¬ 
τάλλευσης λεωφορειακής γραμμής. 

6. Γ ια τις παρακάτω παραβάσεις δύναται να επιβληθεί 
μερική ή ολική κατάπτωση της εγγυητικής επιστολής με¬ 
τά από γνωμοδότηση της επιτροπής εποπτείας. 

α) Κακομεταχείριση επιβατών η οποία διαπιστώνεται 
μετά από έγγραφες και επώνυμες καταγγελίες και επιβε¬ 
βαιώνεται με αντίστοιχες καταθέσεις ενώπιον της επιτρο¬ 
πής εποπτείας. 

β) Κατ’ επανάληψη διαπραττόμενες παραβάσεις των 
διατάξεων που αφορούν τον Κ.Ο.Κ. από τα λεωφορεία 
που θα εκτελούν τη γραμμή, οι οποίες διαπιστώνονται 
από τα εξουσιοδοτημένα προς τούτο όργανο. 

γ) Παραβάσεις της τιμολογιακής πολιτικής οι οποίες 
διαπιστώνονται από έγγραφες και επώνυμες καταγγελίες 
στηριζόμενες σε αποδεικτικά στοιχεία. 

δ) Σε περίπτωση παράβασης όρων της παρούσης και 
της Γ ενικής ή Ειδικής Συγγραφής Υποχρεώσεων. 

7. Σε περίπτωση επιβολής μερικής ή ολικής κατάπτω¬ 
σης της εγγυητικής αυτή αντικαθίσταται με ισόποση νέα 
εντός 10 ημερών από την κοινοποίηση στον ενδιαφερό¬ 
μενο της απόφασης, διαφορετικά ανακαλείται η άδεια 
λειτουργίας της γραμμής. 

ΑΡΘΡΟ 7 

Επιτροπή Εποπτείας 

Συγκροτείται στην Γ ενική Διεύθυνση Μεταφορών του 
Υπουργείου Μεταφορών και Επικοινωνιών μόνιμη τριμε¬ 
λής Επιτροπή Εποπτείας αποτελούμενη από το Γ ενικό Δι- 

ευθυντή Μεταφορών, ως πρόεδρο, και μέλη τον Διευθυ¬ 
ντή της Διεύθυνσης Επιβατικών Μεταφορών, και το Νομι¬ 
κό Σύμβουλο του Υπουργείου Μεταφορών και Επικοινω¬ 
νιών, ή ένα νομικό από το Γραφείο Νομικού Συμβούλου 
του Υπουργείου, οριζόμενο από τον Νομικό Σύμβουλο. 
Εισηγητής των θεμάτων στην επιτροπή είναι ο Προϊστά¬ 
μενος του Τμήματος Υπεραστικών Συγκοινωνιών της 
Δ/νσης Επιβατικών Μεταφορών του Υ.Μ.Ε. ή ο νόμιμος 
αναπληρωτής του. 

Η επιτροπή γνωμοδοτεί για κάθε θέμα που έχει σχέση 
με την εκτέλεση των διεθνών λεωφορειακών γραμμών, 
την εξέταση των αναφορών των μεταφορέων, την εξέτα¬ 
ση των καταγγελιών - αναφορών σχετικών με την λει¬ 
τουργία των γραμμών την εξέταση των στοιχείων βιωσι- 
μότητος των γραμμών καθώς και κάθε άλλο σχετικό θέμα 
που παραπέμπεται από την αρμόδια Διεύθυνση ή την επι¬ 
τροπή αξιολόγησης και αφορά την συμμόρφωση προς 
τους όρους της παρούσης και την Γενική και Ειδική Συγ¬ 
γραφή Υποχρεώσεων. 

Η επιτροπή γνωμοδοτεί αιτιολογημένα για την λήψη μέ¬ 
τρων τροποποίησης των στοιχείων της γραμμής και για την 
επιβολή κυρώσεων κατά τα προβλεπόμενα στις διατάξεις 
της παρούσης, ιδίως στις διατάξεις των άρθρων 6 και 8. 

ΑΡΘΡΟ 8 

Υποχρεώσεις εκτελούντος τακτική γραμμή 

1. Ο εκτελών την τακτική λεωφορειακή γραμμή υποχρε- 
ούται να προσκομίσει στην αρμόδια Διεύθυνση, πριν την 
λήψη αδείας, εγγυητική επιστολή καλής εκτέλεσης το 
ύψος της οποίας προσδιορίζεται στην πρόσκληση εκδή¬ 
λωσης ενδιαφέροντος. 

Η εγγυητική επιστολή επιστρέφεται με την λήξη της 
αδείας και την εκπλήρωση όλωντων συμβατικών υποχρε¬ 
ώσεων. 


2. Ο εκτελών την λεωφορειακή γραμμή οφείλει να συμ¬ 
μορφώνεται! τόσο προς την Γ ενική Συγγραφή Υποχρεώ¬ 
σεων όσο και προς την Ειδική Συγγραφή Υποχρεώσεων 
εφ’ όσον υπάρχει. 

3. Ο εκτελών την λεωφορειακή γραμμή οφείλει να λαμ¬ 
βάνει όλα τα απαραίτητα μέτρα για την εξυπηρέτηση των 
επιβατών την ασφαλή μετακίνησή τους και την τήρηση 
της ελληνικής νομοθεσίας, των διεθνών συμβάσεων, και 
της νομοθεσίας που ισχύει στις χώρες διέλευσης και προ¬ 
ορισμού της λεωφορειακής γραμμής. 

4.0 εκτελών τη γραμμή οφείλει να αναφέρει εγγράφως 
προς το Υπουργείο Μεταφορών και Επικοινωνιών τα προ¬ 
βλήματα που τυχόν δημιουργούνται κατά την εκτέλεση 
της γραμμής, καθώς και οποιαδήποτε μεταβολή των στοι- 
χείωντα οποία κατέθεσε στο Υ.Μ.Ε. για τη λειτουργία της 
γραμμής. 

5. Ο εκτελών τη γραμμή υποχρεούται επίσης να υπο¬ 
βάλλει προς την αρμόδια Διεύθυνση του Υ.Μ.Ε., εντός 
δύο μηνών από τη συμπλήρωση του κάθε χρόνου λει¬ 
τουργίας της γραμμής έκθεση με τα τεχνικά και οικονομι¬ 
κά ετήσια στοιχεία της λειτουργίας της ( κριτήρια βιωσι¬ 
μότητας). 

Σε περίπτωση που δεν υποβληθούν εμπρόθεσμα τα πα¬ 
ραπάνω στοιχεία ή τα υποβληθέντα στοιχεία είναι ελλιπή, 
δεν ανταποκρίνονται στην πραγματικότητα ή δεν συνηγο¬ 
ρούν στην βιωσιμότητα της γραμμής, ο σχετικός φάκελ- 
λος υποβάλλεται στην επιτροπή του άρθρου 7 με το ερώ¬ 
τημα της ανάκλησης της αδείας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Οκτωβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

